Mads Berg

Mads Hansen Berg (født 16. februar 1865 i Idd, død 3. juli 1955 i Oslo) var en norsk skolemann og sangpedagog.

Foreldrene til Mads var skolelærer og kirkesanger Andreas Hansen Berg og kona Inger Madsdatter.  De bodde på gården Berg i Enningdalen i Idd i Østfold.Folketeljinga 1865 

Mads Berg var overlærer på Tåsen skole fra 1921 til 1925 og ved Ullevål skole, som den gangen lå i Aker, fra 1925-35.Cappelens musikkleksikon 1978 ISBN 82-02-03690-9  Han gav ut skolebøker, mest kjent er Skulesongbok eller Skolens sangbok, som ble trykt i over en million eksemplar fra første opplag i 1914 til 25. utgåve 12. opplag kom i 1995. Sammen med Rasmus Stauri gav han også ut Sangbok for norsk ungdom (første utgave 1923), som var beregnet på den høyere skolen og folkehøgskolen. 

Mads Berg har også komponert sanger, blant annet melodiene til Margrethe Munthes sang «Jeg snører min sekk» og Elias Blix' «Ein småfugl sat». Dessuten har han oversatt sanger fra andre språk, for eksempel «Flygevise» (Om jeg hadde aeroplan) og «Lykkens land» (Ved en vei, på en stein). Den siste har han også komponert melodien til.

 Referanser  

Kategori:Norske musikkpedagoger
Kategori:Norske komponister
Kategori:Personer fra Halden kommune
Kategori:Norske skoleledere
Kategori:Rektorer ved skoler i Norge
Kategori:Fødsler i 1865
Kategori:Dødsfall i 1955